Woord: pag(Argieffoto: pixabay) Woord: pag Betekenis: 1 a Huurkontrak wat ŉ verpagter met ŉ pagter aangaan waarvolgens eg. se onroerende eiendom, veral grond, vir die betaling van ŉ bep. jaarlikse bedrag aan paggeld of ŉ deel v.d. opbrengs deur lg. kommersieel gebruik kan word: Die meeste boere (het) grond in leen of in pag van ‘n landheer besit (G.S. Nienaber in J.A. Heese, e.a.: Families, 1975, 177). • Hulle (het) op grond gaan boer waaroor hulle ŉ pag vir 99 jaar gehou het… Net ŉ paar maande voor Brittanje… vryheid… vir Kenia beloof het, is al die manne met pagte se ooreenkomste verander (Huisg., 1 Mrt. 1963, 9). b Eiendom wat onderworpe is a.d. voorwaardes van ŉ pag: Die plaas (was) ŉ pag vir haar vier seuns uit haar huwelik met B.R… Sy moes jaarliks ŉ tiende van die opbrengs van die plaas aan die Kompanjie afstaan (Huisg., 9 Jun. 1972, 46). 2 Paggeld: Die betaling vir die reg om die nettoproduk van grond te ontgin,… word… pag genoem (J.A. Lombard in C.G.W. Schumann, e.a.: Ekon., s.j., 372). • Die pag en belasting op die goud- en ander myne… kan op die middeltermyn aan sterk skommelinge onderwerp wees (Tegniek, Des. 1983, 36).. Hierdie interessante brokkie verskyn in die Woordeboek van die Afrikaanse Taal (WAT). Ondersteun gerus hulle Borg ŉ Woord-projek.